32010D0651
L 282/39
SLUŽBENI LIST EUROPSKE UNIJE
ODLUKA KOMISIJE
od 26. listopada 2010.
o izmjeni Odluke 2010/89/EU u pogledu popisa određenih pogona za meso, proizvode ribarstva, proizvode od jaja i hladnjače u Rumunjskoj koji podliježu prijelaznim mjerama u vezi s primjenom određenih strukturnih zahtjeva
(priopćeno pod brojem dokumenta C(2010) 7269)
(Tekst značajan za EGP)
(2010/651/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane (1), a posebno drugi stavak njezina članka 12.,
uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (2), a posebno drugi stavak njezina članka 9.,
budući da:
(1)
Odlukom Komisije 2010/89/EU (3) utvrđuju se prijelazne mjere o primjeni određenih strukturnih zahtjeva utvrđenih u Prilogu II. Uredbi (EZ) br. 852/2004 i Prilogu III. Uredbi (EZ) br. 853/2004 za pogone za meso, proizvode od jaja, proizvode ribarstva i hladnjače u Rumunjskoj navedene u Prilozima I. do IV. navedenoj Odluci. Sve dok su ti pogoni obuhvaćeni prijelaznim mjerama, proizvodi podrijetlom iz njih mogu se staviti samo na domaće tržište ili upotrebljavati za daljnju preradu u rumunjskim pogonima koji su obuhvaćeni jednakim mjerama.
(2)
U srpnju 2010. rumunjska tijela službeno su izvijestila Komisiju da je od stupanja na snagu Odluke 2010/89/EU devet pogona za meso bilo odobreno za trgovinu unutar Unije, a četiri pogona su zatvorena; jedan pogon za proizvode ribarstva bio je odobren za trgovinu unutar Unije; jedan pogon za proizvode od jaja bio je odobren za trgovinu unutar Unije, a dvije hladnjače su zatvorene.
(3)
S obzirom na tekuća strukturna poboljšanja, primjereno je na odgovarajući način izmijeniti popis pogona iz priloga I. do IV. Odluci 2010/89/EU.
(4)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Popisi pogona za meso, proizvode od jaja, proizvode ribarstva i hladnjača u Rumunjskoj navedeni u prilozima I. do IV. Odluci 2010/89/EU („pogoni”) zamjenjuju se popisima pogona u prilozima I. do IV. ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 26. listopada 2010.